SET เช้าพุ่ง 11 จุดทะลุแนวต้าน 1,490 โบรกฯเคาะ 6 หุ้นแนะลงทุน
SET เช้าพุ่ง 11 จุดทะลุแนวต้าน 1,490 โบรกฯเคาะ 6 หุ้นแนะลงทุน
2 ก.พ. 2564

ผู้สื่อข่าวรายงานว่า ดัชนีตลาดหุ้นไทย ณ เวลา 10.00 น. อยู่ที่ 1,489.23 จุด บวก 11.18 จุด หรือ 0.76% สูงสุดที่ 1,492.36 จุด ต่ำสุดที่ 1,487.67 จุด มูลค่าการซื้อขาย 6.2 พันล้านบาท
ด้าน บล.เคทีบีเอสที ประเมินกลยุทธ์ลงทุนวันนี้มองตลาดยัง rebound ต่อได้ แนะเก็งกำไรตาม เน้นหุ้น Domestic Play และ Commodity รับราคาน้ำมันขยับขึ้น … พอร์ตหุ้นวันนี้นำหุ้น RBF, SINGER เข้า และนำ COM7 ออก หุ้นในพอร์ตประกอบด้วย RBF (10%), SINGER (15%), GLOBAL (15%), SIS (10%), THCOM (10%), MTC (15%), SCGP (20%)
ขณะที่ บล.คิงส์ฟอร์ด ประเมินดัชนี SET มีโอกาสฟื้นตัวหลังความผันผวนตลาดโลกเริ่มลดลง โดยมีแนวรับ 1,465 -1,470 แนวต้าน 1,492 แนะนำทยอยซื้อกลุ่ม Cyclical เช่น KBANK, SCB, PTTGC, TOP
ส่วน บล.กรุงศรี มอง SET รีบาวด์ขึ้นทดสอบ 1,485 – 1,490 จุด ตามทิศทางตลาดหุ้นรอบบ้านที่ดีด ตัวขึ้นหลังคลายกังวลกรณีหุ้น GameStop ประกอบกับได้แรงหนุนจากราคา น้ำมันดิบปรับตัวขึ้นหลังซาอุฯลดกำลังการผลิตลง อย่างไรก็ตามควรระวังแรงขาย จาก Fund Flow ต่างชาติไหลออกต่อเนื่อง ดังนั้นจึงแนะนำซื้อหุ้นที่มีข่าวเฉพาะตัว และหุ้นที่คาดว่างบไตรมาส 4/63 เติบโต
 